Odense Adresse-Contoirs Efterretninger, 1811-07-18
Paa det tilsomste fortsatte vi nu vores Rettrade, forfulgt af alle Flaadens Orlogsmænd. De 4 danske Kanonbaade og 10 Kanonjoller lod jeg nedlægge Masterne og roe sig op i Vinden af Hjelmen til, medens jeg med de 3 Kanonbaade af engelsk Bygning, som i den svære Søegang, det strax satte op med, formedelst deres høie Master ei kunde roe, stræbte bide Vind ind mod Landet. Neppe en halv Time efterat Rettraden var begyndt opkom en heftig Taage med tiltagende Kuling, der bragte os de 3 Linieskibe og 2 Brigger, som stærkt jagede os, ud at Sigte. Saasnart jeg var sikker paa at være useet af dem forandrede jeg strax Koursen, og styrede saalænge Nordpaa, at jeg ikke tvivlede paa at have undgaaaet dem. Jeg vendte derpaa atter imod Land igjen i Haab om at naar Havmøllen, da jeg pludselig fandt mig beskudt af en fjendtlig Brig, jeg endnu ikke kunde see, paa Pistolskuds Distance. Briggen løb hastig op imellem Lieutenanterne Buhl og Oldeland, som vare tætsammen, og mig afskar mig fra dem og begyndte en saa rasende Jld paa disse Baade, at jeg snart saae dem stryge efterat begge Officererne vare haardt saarede, og stort Blodbad anrettet blant Mandskabet. Det tyknede til igjen, og jeg fandt Leilighed til at undvige, men traf saa uheldig, just at sætte Koursen paa et 74 Kanonskib, som jeg i Tykningen ikke kunde see, førend jeg var under dets Kanoner. Uagtet jeg modtog dets glatte Lag fra begge Batterier, kom jeg dog agter om og styrede igjen bidevind op, hvor jeg atter i den vedvarende Tykning kom ind under et andet Linieskibs Kanoner, der ligeledes affyrede sine fulde Batterier af Skraae paa mig. Her mistede jeg mine Seil og fik Masten beskadiget. Med Aarerne arbeidede jeg mig op i Vinden, hvor min grændseløse Ulykke atter lod mig træffe paa et 3die Linieskib, ogsaa dets Jld udholdt jeg og roede mig stedse med Force op i Vinden, da de 2 første Linieskibe, som havde lettet, atter kom efter mig, ledet af mine Aarers og Roegaflers Allarm. Tvende Lag fik jeg af det ene af disse Skibe, der stedse avancerede ind paa mig, da jeg indsaae Umueligheden af længere at undgaae Overgivelse. Omgivet af Døde og Saarede, selv let blesseret, saae jeg intet for mig tilbage, uden at stryge mit Flag, som skeete da Skaluppen var synkefærdig; og saaledes overgav jeg den i Fjendens Hænder. Jeg blev bragt ombord paa Orlogskibet Dictator, hvor ogsaa Lieutenant Buhl, som var skudt af en Skraaekugle i Ryggen, og Maanedslieutenant Oldeland, hvis Laar var gjennemskudt af en Riffelkugle, ankom. Vi have alt 4 Døde, 9 haardt og 7 let Blesserede. Orlogskibet Eressy havde imidlertid krydset sig op til de flygtende Kanonbaade, og afskaaret Kanonjollen No. 15 fra Landet, saa at denne maatte overgive sig til ham. Den engelske Doctor giver det bedste Haab om Lieutenanterne Buhls og Oldelands Restitution. Deres brillante Opførsel under denne uheldige Affaire er min Pen for svag til at skildre Deres Majestæt. Lieutenanterne Fog, Blom og Linde bidrog meget til denne Affaires ærefulde Begyndelse. Resten af Flotillens Redning tør jeg ene tilskrive deres gode Konduite. J det jeg er i den smertefuldeste Forfatning at maatte tilstille Deres Majestæt denne allerunderdanigste Rapport, smigrer jeg mig med, at min naadige Konge, med en grandskende Blik, vil gjennemskue alle de Uheld, som til stødte os, og erkiende dem af den Natur, at ingen Offficeer kunde afværge dem.